wickkiey/tamil-wikipedia-markdown huggingface dataset:
# மலம்

**மலம்** என்பது உடலினால் உள்ளெடுக்கப்படும் உணவானது, சமிபாட்டுத் தொகுதியால் சமிபாட்டுக்கு உட்படுத்தப்பட்டு, உடலுக்குத் தேவையான ஊட்டச்சத்துக்கள் குடல் பகுதியினால் உறிஞ்சப்பட்ட பின்னர் எஞ்சியிருக்கும் செரிக்கப்படாத (சமிபாடடையாத) உணவு மற்றும் உடல் தொழில்பாடுகளில் உருவாகும் சக்கையான கழிவுப்பொருள் ஆகும். மாந்தர்களில் குறிப்பாக, பெருங்குடலில் சேர்க்கப்பட்டு, ஆசனவாய் (குதம்) வழியாக உடலிருந்து வெளியேற்றப்படுகின்ற திண்ம-நீர்ம நிலையில் இருக்கும் கழிவுபொருட்களையே மலம் சுட்டும். மாந்தர்கள் மட்டும் அன்றி மற்ற விலங்குகளில் வெளியேற்றப்படும் திண்ம-நீர்ம கழிவுப்பொருளுக்கும் மலம் என்பது பொதுவான பெயர்.  

மலத்தின் துர்நாற்றத்திற்குக் காரணம் குடலில் இயங்கும் நுண்ணுயிரிகள் உருவாக்கும் இண்டோல் (indole), இசுக்கட்டோல் (skatole), கந்தகம் கொண்டுள்ள தியோல் (thiol) சேர்மங்கள் மற்றும் கரிமமல்லா வேதிப்பொருளாகிய ஐதரசன்-டை-சல்பைடு (ஐதரச-இருகந்தகம்) முதலியவையே.  

(H<sub>2</sub>S) மூலக்கூறு.]]  

## மலத்தின் பயன்பாடும் சூழிணக்கவியலும் (ecology)
யின் **மலம்**]]காடுகளில் மலத்தைக் கொண்டு அது எந்த விலங்கின் மலம் என்று அறிய இயலும். பறவைகளின் மலத்தை *எச்சம்* குறிப்பிடுவது வழக்கம். பறவை எச்சத்தில் உள்ள விதை முதலியன முளைத்து செடிகொடிகள் பரவ வழி வகுக்கின்றன. ஆடுகள் மற்றும் சில விலங்குகளின் மலங்கள் உரமாகவும், காய்ந்த மலம் எரிபொருளாகவும் (எ.கா. மாட்டுச் சாணம்) பயன்படுகின்றது. பொதுவாக உணவில் இருந்து ஆற்றல் தரும் ஊட்டப்பொருள் உறிஞ்சப்பட்டாலும், பலநேரங்களில் செரிக்கப்படாத உணவில் 50% வரையும் ஆற்றல் இருக்கும்.. இதனால் கழிக்கப்படும் மலம், மேலும் சிதைவுற்று மண்ணுடன் மண்ணாகக் கலக்கவும், அதனைப் பயன்படுத்தி உயிர்வாழும், புழு, வண்டு, பூச்சிகள், நுண்ணுயிரிகள் போன்ற பிற இனங்களுக்குத் தேவையானவாறு போதிய ஆற்றலும் இருக்கும்.  

சில வண்டுகள் மலத்தின் நெடியை வெகு தொலைவிலேயே உணர்ந்து வரத்தக்கன.. சில விலங்குகளுக்கு கழிவுப்பொருளை உண்ணுவதும் ஒரு தேவையாக உள்ளன. யானைக் கன்றுகள் தன் தாயின் மலத்தை உண்வதால், தன் குடலுக்குத் தேவையான நுண்ணுயிரிகளைப் பெறுகின்றன.  

## மேற்கோள்களும் அடிக்குறிப்புகளும்
# 2006 தெற்காசிய விளையாட்டுப் போட்டிகள்


**பத்தாவது தெற்காசிய விளையாட்டுப் போட்டிகள்** கொழும்பு சுகததாச விளையாட்டு அரங்கில் ஆகஸ்ட் 18, 2006 முதல் ஆகஸ்ட் 28, 2006 வரை நடைபெற்றது. 20 விளையாட்டுப் பிரிவுகளில் 2000க்கும் மேற்பட்ட விளையாட்டு வீரர்கள் போட்டியிட்டனர். போட்டியில் கலந்து கொண்டவர்கள் அனைவருக்கும் பலத்த பாதுகாப்பு ஏற்படுகள் செய்யப்பட்டிருந்தன. இப்போட்டிகளில் இந்தியா அதிக தங்கப் பதக்கங்களை வென்று முதலிடத்தைப் பெற்றுக் கொண்டது.  

## பங்குபெற்ற நாடுகள்
- 
- இந்தியா
- 
- 
- 
- 
- 
- 
- பூட்டான்

## பதக்க நிலவரம்
இந்தியா 234 பதக்கங்களுடன் முதலிடத்திலும் பாக்கிஸ்தான் 158 பதக்கங்களுடன் இரண்டாம் இடத்தையும் பெற்றுக்கொண்டன. மூன்றாம் இடத்தை இலங்கை பெற்றுக்கொண்டது.  

| 1 | align=இந்தியா | 118 | 69 | 47 | 234 |  |
| --- | --- | --- | --- | --- | --- | --- |
| 2 | align=பாக்கிஸ்தான் | 43 | 44 | 71 | 158 |  |
| 3 | align=இலங்கை | 37 | 63 | 78 | 178 |  |
| 4 | align=நேபாளம் | 9 | 15 | 31 | 55 |  |
| 5 | align=ஆப்கானிஸ்தான் | 6 | 7 | 16 | 29 |  |
| 6 | align=வங்கதேசம் | 3 | 15 | 34 | 52 |  |
| 7 | align=பூட்டான் | - | 3 | 10 | 13 |  |
| 8 | align=மாலை தீவுகள் | - | - | - | - |  |
| 9 | align=மொத்தம் | 216 | 432 | 247 | 719 | } |
# சீனத் தமிழியல்


**சீனத் தமிழியல்** (*Chinese Tamil Studies*) என்பது சீன மொழி, சீனா, சீன மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.  
தமிழக அரசு திருக்குறளை சீன மொழியில் மொழிபெயர்க்க குழுவொன்றை அமைத்துள்ளது குறிப்பிடத்தக்கது.  

## அடையாளங்கள்
- ஸ்ரீதரன். *சீன மொழி -- ஓர் அறிமுகம்*

## தொடர்புடையவை
- சிந்தியர்
- சீனர் - தமிழர் உறவுகள்
- சீனத் தமிழர்
# கொரியத் தமிழியல்


**கொரியத் தமிழியல்** (*Korean Tamil Studies*) என்பது கொரியன் மொழி, தென் கொரியா, வட கொரியா, கொரியா மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும். கொரிய மொழிக்கும் தமிழ் மொழிக்கும் தொடர்புகள் இருப்பதாக திராவிட-கொரியன் மொழிக்குடும்பம் என்ற கருதுகோள் கூறுகிறது. ஆனாக் இக் கருதுகோள் தற்போது பெரும்பாலான மொழியிலாளர்களால் மறுக்கப்பட்டுள்ளது.
# மாலைதீவுகளின் கொடி


**மாலைத்தீவுகள் குடியரசின் கொடி**, வெள்ளை நிலைக்குத்தான பிறையைக் கொண்டதும் பெரிய பச்சை நிறச் செவ்வகத்தை மத்தியில் கொண்டதுமான சிவப்பு நிற செவ்வகக் கொடியாகும். இதில் பிறையின் மூடிய பக்கத்தில் கொடிக் கம்பம் வரவேண்டும். இது யூலை 25 1965 இல் ஏற்றுகொள்ளப்பட்டது.  

## வரலாறு
பாரம்பரிய மாலைத்தீவுகளின் கொடி தனிச்சிவப்புச் செவ்வகமாக காணப்பட்டது இது கடல் நீல நிறத்திலிருந்து இலகுவாகப் பிரித்துக் காட்ட உதவியிருக்கும். இது 20ம் நூற்றாண்டு வரையும் சுல்தான்களால் பாவிக்கப்பட்டுவந்தது. அதில் கருப்பு வெள்ளை நிறத்திலான கொடிக்கம்பம் காணப்பட்டது.  

1947 இல் வெண்பிறையும் பச்சை நிறச் செவ்வகமும் சேர்க்கப்பட்டுப் புதிய கொடி உருவாக்கப்பட்டது. இதில் பிறையின் கொம்புகள் கம்பத்தை நோக்கி காணப்பட்டமை சாதாரண இஸ்லாமிய வழக்கின் படி பிழையானதாகும். இக்கொடி 1947 வரை பாவனையில் இருந்தது. 1947 இல் இப்பிழை திருத்தப்பட்டு புதிய கொடி அறிமுகப்படுத்தப்பட்டது.  

1965 ஆம் ஆண்டு கருப்பு வெள்ளைப் பகுதி நீக்கப்பட்டு புதிய கொடி அறிமுகமானது. அதே வருடம் சுல்தான் அக்கொடியில் ஐந்து மூலை நட்சத்திரம் ஒன்றைப் பிறையின் நடுவேயிட்டு அதனை தனது கொடியாகப் பயன்படுத்தினார், இதுவே இன்றும் மாலைத்தீவு அதிபரின் கொடியாகப் பயன்படுகிறது.  

## அடையாளங்கள்
சிவப்பு நிறச் செவ்வகம் முன்னாள், தற்போதைய, வரவிருக்கும் தேசிய வீரர்களின் வீரத்தை குறிக்கிறது. பச்சை தென்னை மரங்களை குறிக்கிறது அதன் பயன்பாடுகள் நினைவு கூறப்படுகிறது. வெண்ணிறப் பிறை ஒன்றுப்பட்ட இஸ்லாமிய விசுவாத்தை குறிக்கிறது.  

## படத்தொகுப்பு
# மாலைதீவுகளின் சின்னம்

குடியரசின் பொறி]]  
மாலைதீவுகளின் பொறியானது ஒரு தென்னை மரத்தை மத்தியில் கொண்டு அதன் இரு புறங்களிலும் சாய்வாக இரு தேசிய கொடிகளை ஏந்திய கம்பங்களையும் இக்கம்பங்களுக்கு மத்தியில் பிறையையும் நடசத்திரத்தையும் கொண்டது. நாட்டின் உத்தியோகபூர்வ சுதேச பெயர் எழுதப்பட்ட பெயர் பட்டியும் காணப்படுகிறது.  

## விளக்கம்
தென்னை மரம் மக்களின் வாழ்வாதாரத்தை குறிக்கிறது. மாலைத்தீவு மக்கள் தென்னை மரத்தை கற்பக விருட்சமாகக் கருதுகின்றனர். அது மருத்துவம் தொடக்கம் கப்பல் கட்டுதல் வரை பயன் தருகின்றது என்பது அவர்களின் கருத்தாகும். பிறையும் நட்சத்திரமும் இஸ்லாமிய விசுவாசத்தை குறிக்கிறது.  

நாட்டின் சுதேச பெயரான அத்-தாஃவ்லத் அயி-மகால்தீபியா (அரபு: الدولة المحلديبية) என்ற பெயர் இங்கு குறிக்கப்பட்டுள்ளது. இது 1000 தீவுகளின் நாடு என பொருள்படும்.  

## பாவனை
இது மாலைத்தீவுகள் அரசின் அடையாளச் சின்னமாகும். இது அரசின் அதிகாரபூர்வ கடித தலைப்புகளின் உச்சியில் பயன்படுத்தப்படுகிறது.
# மும்பை பங்குச் சந்தை



**மும்பை பங்குச் சந்தை** (*Bombay Stock Exchange*) ஆசியாவின் மிகப் பழைய பங்குச் சந்தையாகும். அது இந்தியாவின் மும்பையின் தலால் வீதியில் அமைந்துள்ளது. இது 1875 ஆம் ஆண்டு தொடங்கப்பட்டது. இது ஆசியாவில் 4வது மேலும் உலகின் 8வது பெரிய பங்குச் சந்தை. ஏறத்தாழ 3500 நிறுவனங்களின் பங்குகள் நிரற் படுத்தப்பட்டுள்ளன.  

## செயல்படும் நேரம்
| கட்டம் | நேரம் |  |
| --- | --- | --- |
| நாள் ஆரம்பம் | 8:00 - 9:00 |  |
| முன்னொட்ட கட்டம் | 9:00 - 9:15 |  |
| வர்த்தக கட்டம் | 9:15 - 3.30 |  |
| நிலை பரிமாற்ற கட்டம் | 3:30 - 3:50 |  |
| நிறைவு கட்டம் | 3:50 - 4:05 |  |
| Option Exercise Session | 4:05 - 4:35 |  |
| மார்ஜின் கட்டம் | 4:35 - 4:50 |  |
| கேள்வி கட்டம் | 4:50 - 5:35 |  |
| நாள் முடிவு | 5:30 | } |
# வார்ப்புரு:பயனர் புது உரையாடல்

<div>  
<>**என்னிடம் பேச [ இங்கு] சொடுக்கவும் .**</></div>  
<noinclude>  

Add this to your page using the following code: **<code>{&#123;user new message|color=*COLOR OF BOX*|bordercolor=*COLOR OF BORDER*|name=*USERNAME*}}</code>**. If you do not include the *color*, *bordercolor* and *name* parameters, the background and will by default take the blue colour, as displayed here, and the name as the **<code>}</code>**</noinclude>
# 1979


**1979** (**MCMLXXIX**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  

## நிகழ்வுகள்
- சனவரி 3 - இலங்கையில் வண. பிதா ஜேம்சு பத்திநாதர் செட்டிகுளத்தில் அகதிகளுக்கு உதவுகிறார் என்னக் குற்றம் சாட்டி துப்பாக்கிச் சூட்டுக்கு ஆளானார்.
- சனவரி 15 - மகாத்மா காந்தியின் பேரன் ராஜ்மோகன் காந்தி அரசுமுறைப் பயணமாக இலங்கை வந்தார். யாழ்ப்பாணம் வந்து நிலைமைகளைக் கண்டறிந்தார்.
- பெப்ரவரி 10 - இலங்கை மட்டக்களப்பு நாடாளுமன்ற உறுப்பினர் செ. இராசதுரை தமிழர் விடுதலைக் கூட்டணியில் இருந்து வெளியேற்றப்பட்டார்.
- பெப்ரவரி 16 - இலங்கையில் காசி ஆனந்தன், மாவை சேனாதிராஜா உள்ளிட்ட 11 பேர் சிறையில் இருந்து விடுவிக்கப்பட்டனர்.
- மார்ச் 7 - இலங்கை மட்டக்களப்பு நாடாளுமன்ற உறுப்பினர் செ. இராசதுரை ஆளும் ஐக்கிய தேசியக் கட்சியில் இணைந்தார்.
- ஏப்ரல் 1 - ஈரான் இசுலாமியக் குடியரசாக மாறியது.
- ஏப்ரல் 11 - தான்சானியப் படைகள் உகண்டாவின் தலைநகரான கம்பலா வை ஆக்கிரமித்தன. இடி அமீன் தப்பி ஓடினார்.
- சூன் 23 - இலங்கை குருநாகலில் தமிழர் கடைகள் தாக்கப்பட்டன.
- சூலை 11 - யாழ்ப்பாணத்தில் அவசரகாலச் சட்டம் பிறப்பிக்கப்பட்டது.
- சூலை 13 - யாழ்ப்பாணம், நவாலியில் இன்பம், செல்வம், பாலேந்திரன் என்ற மூன்று இளைஞர்களை காவல்துறையினர் கைது செய்தனர். இவர்களில் முதல் இருவரின் உடல்கள் தாக்கப்பட்ட நிலையில் யாழ்ப்பாணத்தில் கண்டுபிடிக்கப்பட்டன.
- சூலை 16 - சதாம் உசேன் ஈராக்கிய அதிபரானார்.
- சூலை 17 - இலங்கை நாடாளுமன்றத்தில் பயங்கரவாதத் தடைச் சட்டம் நிறைவேறியது. அடுத்த மூன்று நாட்களுக்குள் 47 தமிழ் இளைஞர்கள் கைது செய்யப்பட்டனர்.
- செப்டம்பர் 7 - ஈ-எஸ்-பி-என் ஒளிபரப்பு ஆரம்பம்
- செப்டம்பர் 28 - ஈழத் தமிழ் அரசியல்வாதி மா. க. ஈழவேந்தன் யாழ்ப்பாணத்தில் கைது செய்யப்பட்டார்.

## பிறப்புகள்

## இறப்புகள்
- பெப்ரவரி 11 - மாயவரம் வி. ஆர். கோவிந்தராஜ பிள்ளை கருநாடக இசை, வயலின் வாத்தியக் கலைஞர் (பி. 1912)
- ஆகத்து 14 - என். எம். பெரேரா, இலங்கை இடதுசாரி அரசியல்வாதி
- ஆகத்து 27 - மவுண்ட்பேட்டன் பிரபு, விடுதலை பெற்ற இந்தியாவின் முதலாவது ஆளுநர் (பி. 1900)

## நோபல் பரிசுகள்
- இயற்பியல் - செல்டன் லீ கிளாசோ, அப்துஸ் சலாம், ஸ்டீவன் உவைன்பர்க்
- வேதியியல் - ஹெபர்ட் பிரவுன், கியோர்க் விட்டிக்
- மருத்துவம் - அலன் கோர்மாக், கொட்பிரி ஔன்சுஃபீல்ட்
- இலக்கியம் - இடிசீசு எலிட்டிசு
- சமாதானம் - அன்னை தெரேசா
- பொருளியல் (சுவீடன் வங்கி வழங்கும் பரிசு) - தொயோடோர் சூல்ட்சு, ஆர்தர் லூயிசு
# 1978



**1978** (**MCMLXXVIII**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  

## நிகழ்வுகள்
- ஏப்ரல் 27 - இராணுவப் புரட்சியை அடுத்து ஆப்கானித்தான் மக்கள் சனநாயகக் கட்சி ஆப்கானித்தானின் ஆட்சியைக் கைப்பற்றியதுடன் ஆப்கானித்தானில் போர் தொடங்கியது.
- ஜூன் 25 - ஆர்ஜென்டீனா 3-1 என்ற கோல் கணக்கில் நெதர்லாந்தை தோற்கடித்து காற்பந்து உலகக் கிண்ணத்தை வென்றது.

## பிறப்புகள்
- ஒக்டோபர் 20 - வீரேந்தர் சேவாக், இந்தியத் துடுப்பாளர்

## இறப்புகள்
- செப்டம்பர் 26 - Manne Siegbahn, நோபல் பரிசு பெற்றவர் (பி. 1886)
- டிசம்பர் 11 - Vincent du Vigneaud, நோபல் பரிசு பெற்றவர் (பி. 1901)

## நோபல் பரிசுகள்
- இயற்பியல் - Pyotr Leonidovich Kapitsa, Arno Allan Penzias, Robert Woodrow Wilson
- வேதியியல் - Peter D. Mitchell
- மருத்துவம் - Werner Arber, Daniel Nathans, Hamilton O. Smith
- இலக்கியம் - Isaac Bashevis Singer
- சமாதானம் - Mohamed Anwar Al-Sadat and Menachem Begin
- பொருளியல் (சுவீடன் வங்கி வழங்கும் பரிசு) - Herbert Simon
# 1977


**1977** (**MCMLXXVII**) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  

## நிகழ்வுகள்
- பெப்ரவரி 7 - சோவியத் ஒன்றியம் சோயுஸ் 24 விண்கலத்தை ஏவியது.
- மார்ச் 27 - KLM மற்றும் PanAm Boeing 747 விமானங்கள் Tenerife, Canary தீவுகளில் மோதிக் கொண்டதில் 583 பலியாகினர்.

## பிறப்புகள்

## இறப்புகள்
- ஏப்ரல் 26 - எஸ். ஜே. வி. செல்வநாயகம், இலங்கைத் தமிழ் அரசியல்வாதி (பி. 1894)
- ஜூன் 3 - ஆர்ச்சிபால்ட் ஹில், நோபல் பரிசு பெற்றவர் (பி. 1886)

## நோபல் பரிசுகள்
- இயற்பியல் &ndash; பிலிப் வாரன் ஆன்டர்சன், நெவில் மொட், ஜான் வான் விலெக்
- வேதியியல் &ndash; ஈலியா பிரிகோகின்
- மருத்துவம் &ndash; ரொஜர் கில்லெமின், ஆன்ட்ரூ ஸ்காலி, ரோசலின் யாலோ
- இலக்கியம் &ndash; விசென்ட் அலெக்சான்ட்ரி
- அமைதி &ndash; பன்னாட்டு மன்னிப்பு அவை
- Economics &ndash; பெர்த்தில் ஓலின், ஜேம்சு மீட்
# 1976


**1976** (**MCMLXXVI**) ஒரு வியாழக்கிழமையில் ஆரம்பமான ஒரு கிரிகோரியன் நெட்டாண்டு ஆகும்.  

## நிகழ்வுகள்
- பெப்ரவரி 4 - கௌதமாலா மற்றும் ஹொண்டுராஸ் பூகம்பத்தில் 22,000 பேர் பலி.
- ஏப்ரல் 1 - அப்பிள் நிறுவனம் தொடங்கப்பட்டது.
- ஜூலை 2 - வட வியட்நாமும் தென் வியட்நாமும் இணைந்தன.
- ஜூலை 17 - மாண்ட்ரீல், கனடாவில் ஒலிம்பிக் விளையாட்டுக்கள் ஆரம்பம்.
- ஜூலை 20 - வைக்கிங் 1 விண்கலம் செவ்வாய்க் கிரகத்தில் தரையிறங்கியது.

## பிறப்புகள்
- சூலை 15 - சுபா ஜெய், மலேசியத் தொலைக்காட்சி, திரைப்பட நடிகை (இ. 2014)

## இறப்புகள்
- பெப்ரவரி 1 - Werner Heisenberg, நோபல் பரிசு பெற்றவர் (பி. 1901)
- பெப்ரவரி 1 - George Whipple, நோபல் பரிசு பெற்றவர் (பி. 1878)
- பெப்ரவரி 20 - René Cassin, நோபல் பரிசு பெற்றவர் (பி. 1887)
- ஏப்ரல் 18 - Henrik Dam, நோபல் பரிசு பெற்றவர் (பி. 1895)
- மே 31 - Jacques Monod, நோபல் பரிசு பெற்றவர் (பி. 1910)
- ஆகஸ்ட் 25 - Eyvind Johnson, நோபல் பரிசு பெற்றவர் (பி. 1900)
- செப்டம்பர் 9 - Mao Zedong, சீனத் தலைவர் (பி. 1893)
- செப்டம்பர் 26 - Lavoslav Ružička, நோபல் பரிசு பெற்றவர் (பி. 1887)
- ஒக்டோபர் 5 - Lars Onsager, நோபல் பரிசு பெற்றவர் (பி. 1903)

## நோபல் பரிசுகள்
- இயற்பியல் - Burton Richter, Samuel Chao Chung Ting
- வேதியியல் - William Nunn Lipscomb, Jr
- மருத்துவம் - Baruch S. Blumberg, D Carleton Gajdusek
- இலக்கியம் - Saul Bellow
- சமாதானம் - Betty Williams and Mairead Corrigan
- பொருளியல் (சுவீடன் வங்கி வழங்கும் பரிசு) - மில்ட்டன் ஃப்ரீட்மன்
# கேகாலை


**கேகாலை** இலங்கையின் சபரகமுவா மாகாணத்தில் அமைந்துள்ள ஒரு நகரமாகும். இது கேகாலை மாவட்டத்தின் தலை நகரமாகும். கொழும்பு - கண்டி பெருந்தெருவில் கொழும்பிலிருந்து 78 கிலோமீட்டர் தொலைவிலும், கண்டியிலிருந்து 40 கிலோமீட்டர் தொலைவிலும் அமைந்துள்ளது. இலங்கையின் காரிய படிவுகள் போகலை சுரங்கம் இந்நகரத்தின் அருகில் காணப்படுகிறது.  

## புவியியலும் காலநிலையும்
கேகாலை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 26 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவப்பெயர்ச்சிக்காற்று மூலம் கிடைக்கிறது. 2500-3125 மி.மீ. வருடாந்த சராசரி மழைவீழ்ச்சியை பெறுகின்றது.  

## மக்கள்
இது சிங்களவரை பெரும்பான்மையாக கொண்ட ஒரு நகரசபை ஆகும். இங்குள்ள மக்களில் பெரும்பான்மையினர் பௌத்த மதத்தைச் சேர்ந்தவராவர்.  

## கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெறுகிறது. மேலும் தேயிலை, இறப்பர், தென்னை பெருந்தோட்டங்களும் காணப்படுகிறது.
# முகலாய ஓவியம்

.  

**முகலாய ஓவியம்** (Mughal painting) என்பது, 16 ஆம் நூற்றாண்டு தொடக்கம், 19 ஆம் நூற்றாண்டு வரையில் இந்தியாவில் இருந்த முகலாயப் பேரரசுக் காலத்தில் உருவாகி வளர்ந்த ஒரு ஓவியப் பாணியாகும். இது பொதுவாகப் புத்தகங்களிலும், சிறு அளவினதாகவுமே வரையப்பட்டன.  

## தோற்றம்

இரண்டாவது முகலாயப் பேரரசனான ஹுமாயூன், தப்ரீசில் இருந்தபோது, அவருக்குப் பாரசீக ஓவியங்கள் அறிமுகமானது. ஹுமாயூன் இந்தியா திரும்பியபோது, பாரசீக ஓவியப் பாணியில் திறமை பெற்ற இரண்டு ஓவியர்களையும் அழைத்து வந்தார். இவர்கள் மூலம் இந்தியாவுக்கு அறிமுகமான இப் பாணி, பின்னர் உள்ளூர்ப் பாணிகளுடனும் கலந்து முகலாயப் பாணி எனப்பட்ட புதிய பாணியொன்றை உருவாக்கியது.
# திவெயி மொழி



**திவெயி மொழி** (அல்லது திவேகி மொழி) (Divehi) இந்தோ-ஐரோப்பிய மொழிக்குடும்பத்தைச் சேர்ந்த இந்தோ-ஆரிய மொழியாகும். இது மாலைதீவுகளில் சுமார் 331,000 மக்களால் பேசப்படுகிறது, மேலும் இது ஆட்சி மொழியுமாகும். திவ்வெயி மொழியானது எலு அல்லது பழைய சிங்கள மொழியின் வழித்தோன்றலாகும் என்பது ஆய்வாளரின் கருத்தாகும். பல மொழிகளின் தாக்கத்தை திவெயி மொழியில் காணலாம். இவற்றில் அரபு மொழி முக்கியமானதாகும். தமிழ், சிங்களம், மலையாளம், இந்தி பிரெஞ்சு, ஆங்கிலம் மற்றும் பாரசீக மொழிகள் முக்கியத் தாக்கங்களை ஏற்படுத்தியுள்ளன.  

தான எழுத்துமுறையால் எழுதப்படுகிறது.
# மாலே



**மாலே** (; ), மாலைதீவுகள் குடியரசின் தலைநகரமாகும். இது மாலே தீவில் அமைந்துள்ளது. வணிகத் துறைமுகம் ஒன்று இத்தீவில் அமைந்துள்ளது. மேலும் நாட்டின் முக்கிய பொருளாதார நடவடிக்கைகள் இத்தீவை மையப்படுத்தியே நடைபெறுகின்றன. மாலே அனைத்துலக விமான நிலையம் இத்தீவிற்கு அருகில் அமைந்துள்ளது.  

மாலே நகரமானது போர்த்துக்கேய வணிகர்களால் 16 ஆம் நூற்றாண்டில் தொடங்கப்பட்டது.  

மாலே, பெருமளவில் நகரமயமாக்கப்பட்ட தீவாகும். மேலும், இது உலகிலேயே மக்கள்தொகை அடர்த்தி கூடிய நகரமாகும். இந்நகரம் நான்கு பிரிவுகளாக பிரித்து நிர்வகிக்கப்படுகிறது.  

டிசம்பர் 26, 2004 இல் இந்தியப் பெருங்கடல் பேரலை, 2004 காரணமாக மாலே நகரின் மூன்றில் இரண்டு பாகம் நீரில் மூழ்கியது.  

## பெயர்
மாலே என்பது "மாகா ஆலை" என்ற சமஸ்கிருத மொழி சொல்லில் இருந்து வந்ததாகும். மாகா என்றால் பெரிய ஆலை ஆகும். மகா ஆலை என்பது அரண்மனை அல்லது தலைநகரை குறித்ததாகும்.  

## தட்பவெப்ப நிலை

## படத்தொகுப்பு

## ஆதாரங்கள்
# 1965


**1965** (**MCMLXV**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  

## நிகழ்வுகள்
- மார்ச் 18 - சோவியத் விண்வெளி வீரர் அலெக்சி லியோனொவ் வச்கோத் 2 விண்கலத்தில் இருந்து வெளியேறி 12 நிமிடங்கள் விண்ணில் நடந்து சாதனை புரிந்தார்.
- ஜூலை 26 - ஐக்கிய இராச்சியத்திடமிருந்து மாலைதீவுகள் விடுதலை பெற்றது.
- ஆகஸ்ட் 9 - மலேசியக் கூட்டமைப்பில் இருந்து சிங்கப்பூர் வெளியேறித் தனி நாடாகியது.
- செப்டம்பர் 2 - பாகிஸ்தான் படையினர் இந்தியாவின் காஷ்மீருக்குள் நுழைந்தனர்.
- செப்டம்பர் 6 - இந்தியப் படை லாகூர் சென்றனர்.
- நவம்பர் 11 - ரொடீசியாவில் இயன் ஸ்மித் தலைமையிலான வெள்ளையின சிறுபான்மை அரசு தன்னிச்சையான விடுதலையை அறிவித்தது.

## பிறப்புகள்
## இறப்புகள்
## நோபல் பரிசுகள்

- இயற்பியல் - Sin-Itiro Tomonaga, Julian Schwinger, Richard Feynman
- வேற்பியல் - Robert Burns Woodward
- மருத்துவம் - François Jacob, André Lwoff, Jacques Monod
- இலக்கியம் - Michail Aleksandrovich Sholokhov
- அமைதி - ஐக்கிய நாடுகளின் சிறுவர் நிதியம்
# 1975


**1975** (**MCMLXXV**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். இந்த ஆண்டு ஐக்கிய நாடுகள் அவையினால் சர்வதேச பெண்கள் ஆண்டாக பிரகடனப்படுத்தப் பட்டது.  

## நிகழ்வுகள்
- ஏப்ரல் 19 - இந்தியாவின் முதல் செயற்கைக்கோள் ஆரியப்பட்டா அனுப்பப்பட்டது.
- ஜூன் 25 - இந்தியப் பிரதமர் இந்திரா காந்தி அவசரகாலச் சட்டத்தை பிரகடனம் செய்தார்.

## பிறப்புகள்
- சூலை 23 - சூர்யா - தமிழ்த் திரைப்பட நடிகர்.
- மார்ச் 17 - புனீத் ராச்குமார் -கன்னடத் திரைப்பட நடிகர்.

## இறப்புகள்
- ஏப்ரல் 17 - சர்வபள்ளி ராதாகிருஷ்ணன், இந்திய குடியரசுத் தலைவர்
- செப்டம்பர் 13 - முடிகொண்டான் வெங்கடராம ஐயர், கருநாடக இசைக் கலைஞர் (பி. அக்டோபர் 15 1897)

## நோபல் பரிசுகள்
- இயற்பியல் - ஆச் போர், பென் ரோய் மொட்டெல்சன், லியோ ஜாம்ஸ் ரெயின்வாட்டர்
- வேதியியல் - ஜோன் வார்க்க்ப் கோர்ன்ஃபோர்த், விளாதிமிர் பிரிலோக்
- மருத்துவம் - டேவிட் பால்டிமோர், ரெனாட்டோ டுல்பெக்கோ, ஹவார்ட் மார்ட்டின் டெமின்
- இலக்கியம் - யூஜினியோ மொண்டேல்
- சமாதானம் - ஆந்திரே சாகரவ்
- பொருளியல் (சுவீடன் வங்கி வழங்கும் பரிசு) - லியோனித் காந்தரோவிச், ஜாலிங் கூப்மான்ஸ்
# செயற்பாட்டுக் கணக்காய்வு

அரசாங்க அல்லது இலாபநோக்கற்ற நிறுவனமொன்றின் முகாமை தனது பொறுப்பிலுள்ள  
வளங்களின் உபயோகத்தில் *சிக்கனம்* (economy), *வினைத்திறன்* (efficiency), *வினையாற்றல்* (effectiveness) என்பவற்றை கடைப்பிடிப்பதில் உள்ள ஆற்றல் பற்றி ஆய்வு செய்யும் கணக்காய்வு **செயற்பாட்டுக் கணக்காய்வு** (Performance audit) என வரைவிலக்கணப்படுத்தப்படும். இவ் கணக்காய்வின் மூலம் நிறுவனமானது சிக்கனம், வினைத்திறன், வினையாற்றல் என்பவற்றை கடைப்பிடித்துள்ளாதா மற்றும் நிறுவனத்தின் இலக்கு,நோக்கம் அடையப்பட்டுள்ளாதா என அறிந்துகொள்ளமுடியும்.  

இவ்வகையான கணக்காய்வு பணத்திற்கான பெறுமதிக்கணக்காய்வு(Value for Money audit) அல்லது  
நடவடிக்கைக் கணக்காய்வு(Operational audit),அல்லது முகாமைத்துவக் க்ணக்காய்வு(Management audit)  
என்றும் வேறுபெயர் கொண்டும் அழைக்கப்படும்.
# விக்கிப்பீடியா:நிர்வாகி தரத்துக்கான வேண்டுகோள்/கோபி

#### கோபி
**வாக்கு நிலவரம்: (2/0/0)**  

**காலம்: 9:15, ஆகஸ்டு 23, 2006 முதல் 9:15, செப்டம்பர் 1, 2006 வரை** (அனைத்துலக நேரம்)  

கோபியை நிர்வாகியாகப் பரிந்துரைக்க காரணமே சொல்லத் தேவையில்லை :). நீண்ட நாட்கள் அவரைத் துரத்திய பின் இப்பொழுது தான் ஒத்துக்கொண்டுருக்கிறார் ;) கோபிக்கு ஆதரவான வாக்குகளை பதியுமாறு கேட்டுக் கொள்கிறேன்.--ரவி 08:21, 23 ஆகஸ்ட் 2006 (UTC)  

நன்றி ரவி, உங்கள் பரிந்துரையை ஏற்றுக் கொள்கிறேன். முன்னர் நற்கீரனும் நீங்களும் கேட்டபோது தயங்கியமைக்குக் காரணத்தையும் கூறியிருந்தேன். இப்பொழுது எனக்கு நிர்வாகிதரம் அளிக்கப்பட்டாலும் பக்கங்கள், பகுப்புக்கள் சிலவற்றை நீக்குதல் தவிர அதிகம் நிர்வாகச் செயல்களில் ஈடுபட வாய்ப்புக்கள் குறைவே :-( ஆயினும் வினைத்திறனுடன் இயங்கக் கூடியதாயிருக்கும் என்பதால் ஏற்றுக் கொள்ள நினைக்கிறேன். மீண்டும் நன்றிகள். --கோபி 11:43, 23 ஆகஸ்ட் 2006 (UTC)  

**ஆதரவு** (Support)  
- கோபியை நிர்வாகி ஆக்குவதற்கு எனக்கு உடன்பாடு உண்டு. இதை ஆமோதிக்கின்றேன்.--ஜெ.மயூரேசன் 08:25, 23 ஆகஸ்ட் 2006 (UTC)
- நல்ல பயனர். தள நிர்வாகப் பணிகளுக்கு அவரை நம்பலாம். இந்த நேரத்தில் துரித நீக்கல் தகுதிகளை நாம் வரையறுக்க வேண்டும் என்று விண்ணப்பிக்கிறேன். பார்க்க: :en:WP:CSD. Sundar <sup>\பேச்சு</sup> 09:30, 23 ஆகஸ்ட் 2006 (UTC)
- கோபியை நிர்வாகி ஆக்குவதை ஆமோதிக்கின்றேன்.--Kanags 10:10, 23 ஆகஸ்ட் 2006 (UTC)
- நல்ல பயனர். கோபியை நிர்வாகி ஆக்குவதை நானும் ஆமோதிக்கின்றேன். --சிவகுமார் 13:59, 23 ஆகஸ்ட் 2006 (UTC)
- மிக நல்ல பயனர். வகைப்படுத்தல் பற்றி நல்ல புரிதல் வைத்திருக்கின்றார். விக்கி நிர்வாக செயல்பாடுகளில் அதிக கவனம் எடுத்து செயல்பட்டு வருகின்றார். நிர்வாகி வசதிகள் அவருக்கும் உதவியாக இருக்கும். --Natkeeran 14:05, 23 ஆகஸ்ட் 2006 (UTC)
- நல்ல பயனர். கோபியை நிர்வாகி ஆக்குவதில் முழு சம்மதம்--டெரன்ஸ் <sup>\பேச்சு</sup> 14:14, 23 ஆகஸ்ட் 2006 (UTC)
- கோபியை நிர்வாகி ஆக்குவதில் பூரண சம்மதம். விக்கிப்பீடியாவில் தொடர்ச்சியாக ஆக்கபூர்வமாகப் பங்களித்துள்ளார். --Umapathy 15:48, 23 ஆகஸ்ட் 2006 (UTC)
- 
**எதிர்ப்பு** (Oppose)  
- 
**நடுநிலை** (Neutral)  
- 
கோபிக்கு நிர்வாகி தரத்துக்கான அணுக்கம் ஏற்படுத்தப்பட்டுள்ளது. தற்போது மிக முனைப்புடன் செயற்பட்டுவரும் பயனர்களுள் அவரும் ஒருவர். மேலும் சிறப்பாகச் செயற்பட்டுத் தமிழ் விக்கிப்பீடியாவின் தரத்தை உயர்த்துவதற்கு இந்த நிவாகி அணுக்கம் அவருக்குப் பயன்படும் என்பது எனது நம்பிக்கை. கோபிக்கு எனது வாழ்த்துக்கள். Mayooranathan 19:10, 31 ஆகஸ்ட் 2006 (UTC)  

::பரிந்துரைத்த ரவிக்கும் ஆதரவளித்த தோழர்களுக்கும் அணுக்கமளித்த மயூரநாதனுக்கும் நன்றிகள். - கோபி 20:40, 31 ஆகஸ்ட் 2006 (UTC)
# சூனி


**சூனி** (*zuni*) எனப்படுவோர் வட அமெரிக்காவில் வாழ்ந்து வரும் சிவப்பிந்தியப் பழங்குடியினர். அரிசோனா மாநிலத்தின் எல்லையில் உள்ள வடமேற்கு நியூ மெக்சிகோவில் வாழ்கின்றனர். இவர்களின் மொத்த சனத்தொகை சுமார் 12,000 ஆகும்.  
## கலாசாரம்
அனசாசி (*Anasasi*) பழங்குடியினரின் வம்சாவழியினரான இவர்கள் சூனி மொழியைப் பேசுகின்றனர். இவர்களில் பெரும்பான்மையோர் கிறிஸ்தவர்கள். அத்துடன் சூனி சமயத்தையும் பேணுகின்றனர்.  
## வரலாறு
இவர்கள் சுமார் 1300 வருடங்களாக வாழ்ந்து வருவதாகக் கூறப்படுகின்றது.
# கயானாத் தமிழர்


தமிழ் பின்புலத்துடன் தொடர்புடைய கயானா மக்களை **கயானாத் தமிழர்** (Tamil Guyanese) எனலாம். இவர்கள் தங்களை தற்சமயம் கயானாத் தமிழர்கள் என்று அரிதாகவே அடையாளப்படுத்துகின்றனர். "மதராசி" என்றோ அல்லது "இந்தோ-கயனீஸ்" என்றோ அடையாளப்படுத்துவது வழக்கம். இவர்களில் பெரும்பாலானவர்கள் ஆங்கிலேயர்களால் கயானாத் தோட்டங்களில் வேலை செய்ய வரவழைக்கப்பட்ட தொழிலாளிகளின் வழித்தோன்றிகள் ஆவார்கள். அனேகருக்குத் தமிழ்மொழி அறிவு இல்லை, ஆனால் பல தமிழ்ப் பண்பாட்டுக் கூறுகள் இவர்களிடம் இன்றும் நிலைத்து நிற்கின்றன.  

## ஆதாரங்கள்
- T R Janarthanam. *Tamils in Guyana*.
- மோசசு நாகமுத்து, (2001). *Hendree’s Cure*. Peepal Tree Press.
# வார்ப்புரு:கிரிக்கெட் வீரர் தகவல்பெட்டி

**<big>**}**</big>
**} (})****

| **மட்டைவீச்சு பாணி** | } |  |
| --- | --- | --- |
| **பந்துவீச்சு பாணி** | } |  |
| **டெஸ்டுகள்** | **ஒ.நா.ஆ** |  |
| **ஆட்டங்கள்** | } | } |
| '''எடுத்த ஓட்டங்கள் | } | } |
| **மட்டைவீச்சு சராசரி** | } | } |
| **100கள்/50கள்** | } | } |
| **அதிகபட்ச ஓட்டங்கள்** | } | } |
| **வீசிய பந்துகள் (ஓவர்கள்) ** | } | } |
| **விக்கெட்டுகள்** | } | } |
| **பந்துவீச்சு சராசரி** | } | } |
| **ஒரு இன்னிங்ஸில் 5 விக்கெட்டுகள் ** | } | } |
| **ஒரு ஆட்டத்தில் 10 விக்கெட்டுகள் ** | } | N/A |
| **சிறந்த பந்துவீச்சு** | } | } |
| **Catches/stumpings** | } | } |
| }, } இன் படி

மூலம்: [} Cricinfo.com] | } |  |
# பிசுமில்லா கான்


**உஸ்தாத் பிஸ்மில்லா கான்** (மார்ச் 21, 1916 - ஆகஸ்ட் 21, 2006) உலகப் புகழ்பெற்ற ஷெனாய் இசை மேதை. உஸ்தாத் என்பது மேதை அல்லது ஆசான் எனப்பொருள்படும். இவர் இந்தியாவின் மிக உயர் பாரத ரத்னா விருதினை 2001 இல் பெற்றுக்கொண்டார். இந்நூற்றாண்டில் பிறந்த இசைஅறிஞருள் சிறந்தவராகக் கருதப்படுகிறார்.  

## வாழ்க்கைக் குறிப்பு

- 1916 மார்ச் 21 ஆம் நாள், தும்ரான் கிராமத்தில் (தும்ரான் என்ற வட்டாரம் இன்றைய பீகார்), அவரது பெற்றோரான பைகாம்பர் கானுக்கும், மித்தனுக்கும் இரண்டாவது ஆண்குழந்தையாகப் பிறந்தார். அவரது பெற்றோர், முதல்மகனுக்கு சம்சுதீன் என்று பெயர் வைத்தனர். இசைநயத்திற்காக இரண்டாவது மகனான பிசுமில்லாகானுக்கு, கமருதீன் என்று பெயரிட்டனர். ஆனால்,முதன்முதலில் இரண்டாவது பேரனைக் கண்ட அவரது தாத்தா, 'பிஸ்மில்லாஹ்' (இறைவனின் திருப்பெயரால்) என்று கூறினார். நாளடைவில், பிசுமில்லா கான் என்ற பெயரே நிலைத்து விடுகிறது.
- பிசுமில்லா கானின் முன்னோர்கள் அரண்மனை இசைக்காரர்கள். காசி விசுவநாதர் ஆலயத்தில், அவருடைய மாமா அலிபக்ஸ் (விலாயத்து) இசைச் சேவையில் ஈடுபட்டிருந்தார். இளைய பிசுமில்லாகான் இருபதாவது வயதில் கங்கைக்கரை காசிக்கு செல்கிறார். அவரது மாமாவே, பிசுமில்லா கானிற்கு செனாய் ஆசானாகிறார். பின்னர், எழுபது ஆண்டுகள் காசியிலும், கங்கைக்கரையிலும்,உலகமெல்லாம் சுழன்று, இசைத் தென்றலாய் ஆனார்.
- பிஸ்மில்லாகானுக்கு ஐந்து மகன்களும், மூன்று மகள்களும் இருக்கிறார்கள்.

### வாழ்நிலை சூழல்கள்
- காசியின் நெருக்கடி மிகுந்த தெருவில் எந்த வசதியும் இல்லாத வீட்டில் ஏழைகளோடு ஏழையாக வாழ்ந்தவர் பிஸ்மில்லாகான். அவர் நெடிய சிந்தையுடன் ஒருமுறை கேட்ட கேள்வி “மானிடம் கடவுளால் படைக்கப் பட்டிருந்தால் மனித உறவில் சமத்துவம் இல்லையே ஏன்?”.
- முதல் இந்தியக் குடியரசு விழாவில், செங்கோட்டையை நோக்கி ஊர்வலத்தில், நேரு உள்ளிட்ட இந்தியப் பெருந்தலைவர்கள் உடன் சென்றார்கள். அந்த ஊர்வலத்தில் பிஸ்மில்லாகான் செனாய் இசைத்தார். கங்கையில் ஓடம் வலிக்கும் சாதாரண ஏழைகளின் ஓடப்பாட்டையே செனாயில் இசைக்கிறார்.
- நாள்தோறும் ஐந்து வேளை தொழக்கூடியவர் பிசுமில்லா கான். இருப்பினும், காசியின் பாலாஜி கோயில், சங்கத் மோட்சர், கங்கா மாயா, சரசுவதி ஆகியவற்றோடும் அவருக்கு ஈடுபாடு இருந்தது. கங்கையையும், காசியையும் பிசுமில்லாகான் நேசித்தது அவருடைய சூஃபிய தன்மையாகக் கருதப்படுகிறது.

## விருதுகள்
- அவர் தனது வாழ்நாளில் உலக நாடுகள் பலவற்றுக்கும் சென்று தனது இசைத்திறமையால் மக்களை மகிழ்வித்தார்.
- பாரத ரத்னா தவிர, பத்மவிபூஷண், சங்கீத நாடக அகாடமி விருது, தான்சேன் விருது போன்ற பல்வேறு விருதுகளையும் அவர் பெற்றுள்ளார்.
- 1956 சங்கீத நாடக அகாடமி விருது
- 1961 பத்மஸ்ரீ விருது, தேசிய பண்பாட்டு நிறுவனம் வழங்கிய பாரத செனாய் சக்கரவர்த்தி விருது
- 1968 பத்மபூசன் விருது, பத்மவிபூசன் விருது
- 1980 மத்திய பிரதேச அரசின் தான்சேன் விருது
- 1981 காசி இந்து பல்கலைக்கழகம், சாந்தி நிவேதின் பல்கலைக்கழகம், மராத்வாடா பல்கலைக்கழகம் என பல பல்கலைக் கழகங்கள் வழங்கிய டாக்டர் பட்டங்கள்.
- பிஸ்மில்லாகான் பிறந்த 1916ல் பிறந்தவர்கள் தான் எம். எஸ். சுப்புலட்சுமி, ரவிசங்கர், லதாமங்கேஸ்கர் இவர்கள் நால்வருக்கும் பாரத ரத்னா விருது வழங்கப்பட்டுள்ளது.

## ஊடகங்கள்

## அடிக்குறிப்புகள்
# எக்குவடோர்


**எக்குவடோர்** (Ecuador) தென் அமெரிக்காவின் வடமேற்கு முனையில் அமைந்துள்ள ஒரு குடியரசு ஆகும். வடக்கில் கொலம்பியாவும், கிழக்கிலும் தெற்கிலும் பெருவும் இதன் அண்டை எல்லை நாடுகளாக உள்ளன. மேற்கில் பசிபிக் பெருங்கடல் உள்ளது.  

தற்போது ஈக்குவடோர் என அழைக்கப்படும் நாடு முன்னர் அம்ரிஇந்தியன் குழுக்களின் தாயகமாக இருந்தது. பின்னர் படிப்படியாக இன்கா பேரரசுடன் 15ஆம் நூற்றாண்டில் இணைக்கப்பட்டது. 16ஆம் நூற்றாண்டில் இப்பகுதி எசுப்பானியர்கள் கட்டுக்குள் வந்தது, 1820ஆம் ஆண்டு பெரிய கொலம்பியாவின் பாகமாக விடுதலை பெற்றது. அதிலிருந்து 1830இல் இறையாண்மையுள்ள தனி நாடாக விடுதலையடைந்தது. இரு பேரரசுகளின் மரபு எச்சத்தை இந்தாட்டின் பரந்துபட்ட இன மக்கள் தொகையில் காணலாம். 15.2 மில்லியன் மக்களில் பெரும்பான்மையோர் மெசிசிடோசுக்கள் (ஐரோப்பிய அமெரிஇந்திய கலப்பினம்). அவர்களுக்கு அடுத்து ஐரோப்பியர்கள், அமெரிஇந்தியர்கள், ஆப்பிரிக்க இனத்தவர்கள் உள்ளனர்.  

எசுப்பானியம் அதிகாரபூர்மான மொழியாகும். இதுவே பெரும்பான்மை மக்களால் பேசப்படுகிறது. இருந்தாலும் 13 அமெரிஇந்திய மொழிகளும் அரசால் தகுதிபெற்றவையாக அறிவிக்கப்பட்டுள்ளன. கித்தோ நாட்டின் தலைநகரமாகும். குவாயாகில் நாட்டின் பெரிய நகரமாகும். கித்தோவின் வரலாற்றுச் சிறப்புமிக்க நடுப்பகுதி யுனெசுகோவின் (ஐக்கிய நாடுகள் கல்வி, அறிவியல், பண்பாட்டு நிறுவனம்) உலகப் பாரம்பரியக் களம் என்று 1978இல் அறிவிக்கப்பட்டது. நாட்டின் மூன்றாவது பெரிய நகரான கியுன்கா உலகப் பாரம்பரியக் களம் என்று அதன் நகர திட்டமிடல், எசுப்பானிய பாணி கட்டடங்கள் போன்றவற்றுக்காக 1999இல் அறிவிக்கப்பட்டது. ஈக்குவடோர் வளரும் நாடாகும் இதன் பொருளாதாரம் பாறைநெய் விவசாய பொருட்களை சார்ந்து உள்ளது. நாடு நடுத்தர வருவாய் உள்ளதாக வகைப்படுத்தப்பட்டுள்ளது.
# சுருதி

**சுருதி** (சமற்கிருதம்: श्रुति) எனப்படுவது சுவரத்தைத் தொடங்குவதற்கு அடிப்படையான ஒலியமைப்பு ஆகும். இது *கேள்வி* என்றும் சொல்லப்படும். நாதத்திலிருந்து சுருதி உற்பத்தியாகின்றது.  

## முக்கியத்துவம்
நாம் பாடுவதற்கு மத்யஸ்தாயி ஸட்ஜத்தையே ஆதாரமாகக் கொள்வதனால் அதனையே சுருதி என்கிறோம். சுருதி சுத்தமாக இசைக்கப்படும் சங்கீதம் தான் கேட்பதற்கு இனிமையாக இருக்கும். சுருதி சங்கீதத்திற்கு மிகப் பிரதானமாக இருப்பதனால் சுருதியைத் தாய் என்றும் லயத்தைத் தந்தை என்றும் சொல்வர்.  

## வகைகள்
சுருதி இரு வகைப்படும். அவையாவன:  
1. பஞ்சம சுருதி - இது மத்யஸ்தாயி ஷட்ஜத்தை ஆதாரமாகக் கொண்டு பாடுவது;
1. மத்திம சுருதி - இது மத்யஸ்தாயி மத்திமத்தை ஆதாரமாகக் கொண்டு பாடுவது.

சாதாரணமாகப் பாட்டுகள் எல்லாம் பஞ்சம சுருதியிலேயே பாடப்படுகிறது. நிஷாதாந்திய, தைவதாந்திய, பஞ்சமாந்திய இராகங்களில் அமைந்த பாடல்களும் தாரஸ்தாயி ஷட்ஜத்திற்குட்பட்ட சிறுவர் பாடல்களும் மத்திம சுருதியில் பாடப்படுகின்றன. நாம் சாதாரணமாகச் சுருதி சேர்க்கும் பொழுது சா-பா-சா-பா என்ற முறையில் சேர்க்கிறோம்.  

## சுருதிக்குப் பயன்படும் கருவிகள்
சுருதிக்குப் பயன்படும் கருவிகளுள் தலைசிறந்தது தம்பூரா ஆகும். இன்று இலத்திரனியல் சுருதிப்பெட்டியும் அரங்கிசையில் இடம்பெற ஆரம்பித்துள்ளது.  

## சுருதி மற்றும் அதன் அதிர்வெண்கள் (இந்துஸ்தான் இசையில் கூறியவாறு)

| சுருதி பெயர் | ஸ்வரம் | விகிதாச்சாரம் | சுருதி அதிர்வெண் |  |
| --- | --- | --- | --- | --- |
| க்ஷோபீனி | ஷட்ஜா | 1 | 466.1638 |  |
| திவ்ற | கோமல் ரிஷப் | 256/243 | 491.1026 |  |
| கும்தாவதி | 16/15 | 497.2414 |  |  |
| மண்ட | 10/9 | 517.9598 |  |  |
| சந்தோவதி | ஷுத்த ரிஷப் | 9/8 | 524.4343 |  |
| தயாவந்தி | கோமல் கந்தர் | 32/27 | 552.4904 |  |
| ரஞ்சனி | 6/5 | 559.3966 |  |  |
| ரக்திகா | 5/4 | 582.7048 |  |  |
| ருத்ரி | ஷுத்த கந்தர் | 81/64 | 589.9886 |  |
| குரோதி | ஷுத்த மத்யம் | 4/3 | 621.5517 |  |
| வஜ்ரிக | 27/20 | 629.3211 |  |  |
| பிரசரிணி | திவ்ற மத்யம் | 45/32 | 655.5428 |  |
| ப்ரிதி | 729/512 | 663.7371 |  |  |
| மர்ஜானி | பஞ்சம் | 3/2 | 699.2457 |  |
| க்ஷிதி | கோமல் தைவத் | 128/81 | 736.6539 |  |
| ரக்த | 8/5 | 745.8621 |  |  |
| சண்டிபிணி | 5/3 | 776.9397 |  |  |
| அளபினி | ஷுத்த தைவத் | 27/16 | 786.6514 |  |
| மட்னி | கோமல் நிஷாத் | 16/9 | 828.7356 |  |
| ரோகினி | 9/5 | 839.0948 |  |  |
| ரம்யா | 15/8 | 874.0571 |  |  |
| உக்ர | ஷுத்த நிஷாத் | 243/128 | 884.9828 |  |
| க்ஷோபீனி | ஷட்ஜா | 2 | 932.3276 | } |
# பைடால குருமூர்த்தி சாஸ்திரிகள்



## வாழ்க்கை வரலாறு
இவரை "வெயிகீத" (1000 கீத்ங்களை செய்த) பைடால குருமூர்த்தி சாஸ்திரிகள் என்றும் சொல்வதுண்டு. "பைடால" என்பது இவரின் வீட்டுப் பெயர் ஆகும். முரிகி நாட்டுத் தெலுங்கு பிராமணர் திருநெல்வேலி ஜில்லாவிலுள்ள கயத்தார் எனும் கிராமம் இவரது பிறந்த ஊராகும். சமஸ்கிருதத்திலும் தெலுங்கிலும் விசேட பாண்டியத்தை அடைந்தவர். சதுசாஸ்திரபண்டிதர் 18ம் நூற்றாண்டில் விளங்கிய சிறந்த லக்ஷ்ண லக்ஷய வித்துவான்களில் ஒருவர். அதிபால்யத்திலேயே சென்னைப் பட்டணத்திற்கு வந்து மனவி சின்னையா முதலியாரவர்களால் விசேடமாக கெளரவிக்கப்பட்டு வந்தார். சென்னைப் பட்டணத்திலேயே அதிக காலம் வாழ்ந்தார்.  

## இசைப் பணி
இவர் அனேக லக்ஷண கீதங்களையும், சஞ்சாரி கீதங்களையும், பிரபந்தங்களையும், கீர்த்தனைகளையும் சமஸ்கிருத பாஷையில் த்ன்னுடைய பெயரையே முத்திரையாக வைத்துச் செய்தார். இவர் தினம் ஒரு கீதமாவது செய்வார். இவருடைய லக்ஷண கீதங்களும், சஞ்சாரி கீதங்களும் மிகப் பிரசித்தமானவை. எங்கும் பாடப்பட்டு வருகின்றன. கீத்ங்களைச் செய்த வாக்கேயகாரர்களில் இவரைப் புரந்தரதாசருக்கு அடுத்ததாகச் சொல்வோம். "கானவித்யா துரந்தரவேங்கட சுப்பையர்டுரோ" என்று சாஸ்திரிகள் செய்த ஒரு கீதத்தினின்றும் இவர் தஞ்சை துளசிமகாராஜாவின் சமஸ்தானத்தை அலங்கரித்த சொண்டி வெங்கட சுப்பையரவர்களின் சிஷ்யரென தெரிய வருகிறது. கீதங்களின் சாகித்யம் பகவான் ஸ்தோத்திரமாகவே இருக்க வேண்டும் என்ற நிபந்தனை இருந்த போதிலும் குருபரமாகக் கூட சாகித்யம் செய்யலாம் என்பதற்கு இந்த சப்த தாள கீதமே அத்தாட்சியாக விளங்குகிறது.  

குருமூர்த்தியை போல இன்னொருவர் பாடுவது மிக மிக அரிது என்று அந்தக் காலத்து வித்துவான்கள் சொல்வார்கள். "கனநய தேச்யம்" பாடும் முறைகளில் இவர் சிறந்த வித்துவானாக விளங்கினார். தஞ்சாவூர் மகாராஜா சாஸ்திரிகளுக்கு பல்லக்கு கொடுத்து கெளரவித்தார். இவருடைய சகோதரர் பைடால சுப்பராய சாஸ்திரிகளும் சிறந்த வாக்கேயகாரர். அநேக வர்ணங்களை செய்திருக்கிறார்.  

## சிஷ்யர்கள்
பல கீர்த்தனகளைச் செய்து காஞ்சிபுரத்தில் சிறந்த வித்துவானாக விளங்கிய கூலசேக்ஷய்யரும் அழகான கீதங்களையும், ஸ்வரஜதிகளையும், வர்ணங்களையும் செய்த சோபனாத்ரி என்ற வாக்கேயகாரரும் குருமூர்த்தி அவர்களின் பிரதான சிஷ்யர்களாவர்.  

தஞ்சாவூரில் பிடில் வித்துவானாக விளங்கிய அம்பாயிரம் என்பவரின் பிடில் வாசிப்பைக் கேட்டு சாஸ்திரிகள் பிரமித்து அவரை "சிங்கக்குட்டி" என்றழைத்தார். அன்று முதல் அம்பாயிரத்தை எல்லோரும் "சிங்கக்குட்டி என்றே அழைக்க ஆரம்பித்தனர்.  

பைடால குருமூர்த்தி சாஸ்திரிகளாலும், வீணைக்குப்பையர், தஞ்சாவூர் சிங்கராசாரியர், திருவொற்றியூர் தியாகய்யர் முதலிய பெரியோர்களாலும் சென்னை மாநகர் கர்நாடகசங்கீத வித்தைக்கு ஒரு முக்கிய பீடமாக விளங்கலாயிற்று.
# 1153



**1153** (**(MCLIII**) கிரிகோரியன் நாட்காட்டியில் ஒரு வியாழக்கிழமையில் ஆரம்பமான சாதாரண ஆண்டாகும். இது ஒரு நெட்டாண்டு அல்ல.  

## நிகழ்வுகள்

- பைசாண்டைன் பேரரசின் தலைநகரான கொன்ஸ்தாந்தொநோபிள் உலகின் மிகப் பெரிய நகரம் என்று கணிக்கப்பட்டது.
- மாலைதீவுகளுக்கு இஸ்லாம் பரப்பப்படுகிறது.

## பிறப்புகள்
## இறப்புகள்
# பேர்டினண்ட் வொன் ரிச்தோஃபென்



**பேர்டினண்ட் ஃபிறீஹெர் வொன் ரிச்தோஃபென்** (*Ferdinand Freiherr von Richthofen* 1833 - 1905), ஜெர்மன் நாட்டைச் சேர்ந்த ஒரு புவியியலாளரும், பயண ஆர்வலரும், அறிவியலாளரும் ஆவார். இவர் ஜெர்மனியில் கார்ல்ஸ்ரூஹே (Karlsruhe) என்னுமிடத்தில் பிறந்தார். பெர்லின் நகரில் கல்வி கற்றார். 1860ஆம் ஆண்டில், *யூலென்பர்க் பயணம்* (Eulenburg Expedition) எனப்பட்ட பயணத்தில் சேர்ந்து, 1860க்கும், 1862க்கும் இடையில், இலங்கை, ஜப்பான், தாய்வான், செலெபெஸ், ஜாவா, பிலிப்பைன்ஸ், சீயாம், பர்மா ஆகிய நாடுகளுக்குச் சென்றார். 1862க்கும், 1868க்கும் இடையில், ஐக்கிய அமெரிக்காவில், கலிபோர்னியாவில் தங்க வயல்களைக் கண்டு பிடிக்கும் பணியில் நிலவியலாளராகப் பணி புரிந்தார். இதன் பின்னர் பல தடவை சீனா, ஜப்பான், ஜாவா, பர்மா முதலிய நாடுகளில் பயணம் செய்துள்ளார் (செலவாகச் சென்றுள்ளார்).  

இவர், புவியியல், நிலவியல், பொருளியல், இனவியல் (ethnology) தொடர்பான தனது ஆய்வுகளை, நிலப்படத் தொகுதியுடன் மூன்று தொகுதிகளாக வெளியிட்டுள்ளார்<sup>மேற்கோள் தேவை</sup>.  

இவர், 1875 இல் பொன் (பான்) பல்கலைக்கழகத்தில் நிலவியல் பேராசிரியராகப் பணியாற்றினார். 1883 இலும், 1886 இலும் முறையே லீப்சிக் பல்கலைக்கழகம், பெர்லினில் உள்ள பிறீட்ரிக் வில்ஹெல்ம் பல்கலைக்கழகம் ஆகியவற்றில் புவியியல் பேராசிரியராகவும் கடமையாற்றியுள்ளார்.  

இவர் பெர்லினில் 1905ம் ஆண்டு இறந்தார்.
# பொசுபோரசு

, மர்மாராக் கடலையும் இணைக்கும் பொசுபோரசு நீரிணை]]  

**பொசுபோரசு** (பொஸ்போரஸ், *Bosporus*) என்பது கருங்கடலையும் மர்மாராக் கடலையும் இணைக்கும் ஒரு நீரிணையாகும். இது துருக்கி நாட்டை, ஐரோப்பியப் பகுதிக்கும், ஆசியப் பகுதிக்கும் இடையிலான எல்லையாகவும் அமைகின்றது. அனைத்துலகக் கடற் போக்குவரத்துக்குப் பயன்படும் நீரிணைகளில் அதிகுறைந்த அகலம் கொண்டது இதுவே. இது அண்ணளவாக 30 கி.மீ. நீளமானது. இதன் வடக்கு நுழைவாயிலில் ஆகக் கூடிய அளவாக 3700 மீட்டர் அகலம் கொண்டது. இதன் மிகக் குறைந்த அகலம் 700மீட்டர் ஆகும். இதன் ஆழம் 36 தொடக்கம் 124 மீட்டர்கள் வரை வேறுபடுகின்றது.  

இதன் இரு மருங்கும் மக்கள் செறிவு மிகுந்த பகுதிகளாகும்.
# நரம்பணுவியல்


**நரம்பணுவியல்** (*Neuroscience*) நரம்பு மண்டலத்தின் அமைப்பையும், அது எவ்வாறு மனித இயக்கத்தை ஏதுவாக்கின்றது என்பதையும் விரிவாக ஆயும் அறிவியலாகும் . குறிப்பாக மூளையின் அமைப்பையும் இயக்கத்தையும் நோக்கிய ஒருங்கிணைந்த புரிதலை தர நரம்பணுவியல் முயல்கின்றது.  

## நரம்பு மண்டலம்
நரம்பு மண்டலத்தை இரண்டாகப் பிரிப்பர். அவை  

1. மையநரம்பு மண்டலம் - மூளையும் முதுகுத் தண்டும்
1. புறநரம்பு மண்டலம்

புறநரம்பு மண்டலம் மேலும் இரு பிரிவுகளாக பிரிக்கப்படும். அவை  
1. உணர்வு நரம்பு கலன்கள் (sensory nerve cells)
1. உணர்ப்பி நரம்பு கலன்கள் (motor nerve cells: {Viceral motor system, Somatic motor system})

## கலைச்சொற்கள்
- நரம்பு - nerve
- நரம்பு மண்டலம் - nervous system
- நரம்பு உயிரிழை, நரம்பு உயிரிழைமம் - nervous tissue
- நரம்பணு, நரம்பு உயரணு - nerve cells or neuron
- நரம்பணுச் சுற்று - neural circuit
- உணர்வியமைப்பு (sensory system)
- இணக்க முறைமை (associational system)
- இயக்க முறைமை (motor system)
# 12-ஆம் நூற்றாண்டு



**கிபி 12ம் நூற்றாண்டு** என்ற காலப்பகுதி கி.பி. 1101 தொடக்கம் கி.பி. 1200 வரையான காலப்பகுதியை குறிக்கிறது.  

## நடைபெற்றுக்கொன்டிருந்த நிகழ்வுகள்
, இரண்டாம் சூரியவர்மனின் ஆட்சியின்போது கம்போடியாவில் கட்டப்பட்டது.]]  
- கோதிக் கட்டிடக்கலை பிரான்ஸ்சில் துவங்குகிறது.
- இந்தியாவில், போசளர் கட்டிடக்கலை உச்சத்தை எட்டியது.
- பௌத்தராக இருந்த மாலைதீவு மக்கள் சன்னி இஸ்லாம் மதத்துக்கு மாற்றப்பட்டனர்.

## கண்டுபிடிப்புகள்
- 1185—காற்றாலையினைப் பற்றிய முதல் குறிப்பு.

## அரசியல் நிகழ்வுகள் ஆண்டுகளின்படி
- 1162: செங்கிஸ் கான், மங்கோலியப் பேரரசினை நிறுவியவர், டெமுசினில் பிறந்தார்.
- 1191: செப்டம்பர் 7, சலாகுத்தீனினை இங்கிலாந்தின் முதலாம் ரிச்சார்ட் அர்சுப் சண்டையில் தோற்கடித்தார்.
- 1192: ஜாஃப்பா போரில், அரசர் இங்கிலாந்தின் முதலாம் ரிச்சார்ட் சலாகுத்தீனினைத் தோற்கடித்தார்.
- 1193: நாளந்தா, இந்தியாவின் தலைச்சிறந்த பௌத்த பல்கலைக்கழகம் அழிக்கப்பட்டது.
- 1193: சுல்தான் முகமது கோரி, பிருத்திவிராச் சௌகானைத் தோற்கடித்து இந்தியாவில் இசுலாமிய ஆட்சி அமையத்தவர்.

## குறிப்பிடத்தக்கவர்கள்
பதினைந்தாம் நூற்றாண்டு வரைபடம்]]  
- நான்காம் ஏட்ரியன், திருத்தந்தை
- அவேர்ரொஸ் இப்னு றுஷ்து, பல்துறை இசுலாமிய அறிஞர்
- இரண்டாம் பாஸ்கரர், இந்திய வானியலாளர் மற்றும் கணிதவியலாளர்
- டேவிட் த பில்டர், சியார்சியா நாட்டு அரசர்
- முதலாம் திமித்ரி, சியார்சியா நாட்டு அரசர்
- புனித தோமினிக், புனிதர், தொமினிக்கன் சபையினை நிறுவியவர்
- அசிசியின் பிரான்சிசு, புனிதர், பிரான்சிஸ்கன் சபையினை நிறுவியவர்
- செங்கிஸ் கான், மங்கோலியப் பேரரசின் பேரரசர்
- பிங்கெனின் ஹில்டெகார்ட், புனிதர், எழுத்தாளர், இறை இசையமைப்பாளர், மெய்யியலாளர்,கிறித்தவ உள்ளுணர்வாளர்
- இரண்டாம் லூசியஸ், திருத்தந்தை
- கோரி முகமது, ஆப்கானித்தானின் ஆட்சியாளர்
- ஓமர் கய்யாம், பெர்சிய கவிஞர் மற்றும் வானியல் வல்லுநர்
- பிருத்திவிராச் சௌகான், இந்தியாவிலுள்ள அஜ்மீரின் அரசர்
- இங்கிலாந்தின் முதலாம் ரிச்சார்ட், அரசர்
- சலாகுத்தீன், எகிப்து மற்றும் சிரியாவினை ஆட்சி செய்தவர்
- இரண்டாம் சூரியவர்மன், கெமர் பேரரசர்
- தாமஸ் பெக்கெட், புனிதர், கேன்டர்பரி பேராயராக இருந்தவர்
- சூ சி, நவ கன்பூசியம் சீன மெய்யியலாளர்

## தற்போதைய கலாச்சாரத்தில்
- 2008 ஆம் ஆண்டில் வெளிவந்த தமிழ்த் திரைப்படம் *தசாவதாரத்தில்* கற்பனையாக சைவ சமயத்திற்கும் வைணவ சமயத்திற்கும் பூசல் இருந்ததாக காண்பிக்கப்பட்டது.
# 11-ஆம் நூற்றாண்டு



**11ம் நூற்றாண்டு** என்ற காலப்பகுதி கி.பி. 1001 தொடக்கம் கி.பி. 1100 வரையான காலப்பகுதியை குறிக்கிறது. இது ஐரோப்பாவில் *உயர் மத்திய காலப்பகுதி* என் அழைக்கப்படுகிறது.  

## நிகழ்வுகள்
நடைபெருவதற்கான மூல நிகழ்வுகள்]]  
- 1001, கசுனியை சேர்ந்த மகமூத் என்ற இசுலாமியர் தலைவர் வட இந்தியா நோக்கி தொடர்படையெடுத்தார். இது 1027இல் சோமநாத்தின் அழிவோடு முற்றுப்பெற்றது.
- 1025: அரசர் இராசேந்திர சோழன் தனது தலைநகரத்தினை தஞ்சாவூரில் இருந்து கங்கைகொண்ட சோழபுரத்திற்கு நகர்த்தினார்.
- 1054, கிழக்கு-மேற்கு பெரும் முரண்பாடு தோன்றி கத்தோலிக்க திருச்சபையும் கிழக்கு மரபு வழாத்திருச்சபையும் பிரிந்தன. பொதுவாக 1054 ஆம் ஆண்டு இது தோன்றியதாக கூறப்பட்டாலும், இது பல பத்தாண்டுகளாகக் காணப்பட்ட கருத்து வேறுபாடுகளின் விளைவாகும்.
- 1054: ஓர் பெரிய மீயொளிர் விண்மீன் வெடிப்பு காணப்படுகிறது. இதுவே தற்போதைய நண்டு வடிவ நெபுலா ஆக மாறியது.
- 1065: செல்யூக் பேரரசு சியார்சியா மீது தனது முதல் படையெடுப்பினை நடத்தியது.
- 1065: கலீசியா மற்றும் போர்த்துகல் நாடுகளிக்கு விடுதலைக் கிடைக்கின்றது.
- 1068: வீரராஜேந்திர சோழன் தனது படைகளை மலேசியா மற்றும் இந்தோனேசியாவிற்கு அனுப்புகிறார்.
- 1068: செல்யூக் பேரரசு சியார்சியாவினை இரண்டாம் முறையாக அழித்தது.
- 1091: நோர்மானியர் மால்ட்டா மற்றும் அதன் சுற்றுப்புறத் தீவுகளையும் கைப்பற்றினர்.
- 1096: ஆக்சுபோர்டு பல்கலைக்கழகம் இங்கிலாந்தில் முதன் முதலாக சொற்பொழிவுகளை நடத்தியது.
- 1098: பிங்கெனின் ஹில்டெகார்ட், எழுத்தாளர், இறை இசையமைப்பாளர், மெய்யியலாளர், பிறந்தார்.
- 1099, முதல் சிலுவைப்போர் யெருசலேம் நகரை கைப்பற்றியது.
- மியன்மார் மன்னன் ஆனவர்தன் இலங்கைக்கு யாத்திரை மேற்கொண்டான், திரும்பிச்சென்ற அவன் தனது நாட்டை தேரவாத பௌத்ததுக்கு மாற்றினான்.

## குறிப்பிடத்தக்கவர்கள்
- இப்னு சீனா பல்துறை அறிவு கொண்டவரும், புகழ்பெற்ற மருத்துவரும், மெய்யியலாளரும் ஆவார்
- அல் கசாலி, இசுலாமிய இறையியலாளர், நீதிச் சபையினர், மெய்யியலாளர், அண்டவியலாளர், மற்றும் உளவியலாளர்
- பில்ஹானா, a காஷ்மீரி மொழி கவிஞர்
- ஏழாம் கிரகோரி, திருத்தந்தை
- லீப் எரிக்சன், வட அமெரிக்காவில் இறங்கிய முதல் ஐரோப்பியர்.
- மிலரேபர், திபெத் நாட்டு யோகி, கவிஞர்
- முரசாக்கி சிக்கிபு, சப்பானிய பெண் நாவலாசிரியர் புலவர்
- ஓமர் கய்யாம், பாரசீகக் கவிஞர், கணிதவியலாளர், மெய்யியலாளர், மற்றும் வானியலாளர்
- பீட்டர் தமியான், திருச்சபையின் மறைவல்லுநர்
- முதலாம் இராஜராஜ சோழன், தென்னிந்தியா மற்றும் இலங்கையினை ஆன்டவர்
- இராசேந்திர சோழன், தென்னிந்தியா, வட இந்தியா, தென்கிழக்கு ஆசியா மற்றும் இலங்கையினை ஆன்டவர்
- இராஜாதிராஜ சோழன், சோழ அரசர்
- இரண்டாம் இராஜேந்திர சோழன், ச்
- இராமானுசர், இந்து தத்துவப் பிரிவுகளில் ஒன்றான வேதாந்தத்தின் விளக்கங்களில் ஒன்றான விசிஷ்டாத்துவைதத்தின் முன்னோடியாக விளங்கியவர்
- இரண்டாம் அர்பன், திருத்தந்தை
- வீரராஜேந்திர சோழன், திருத்தந்தை
- இங்கிலாந்தின் முதலாம் வில்லியம், இங்கிலாந்து அரசர்

## கட்டப்பட்ட கட்டிடங்கள்
- தஞ்சைப் பெருவுடையார் பிரகதீசுவரர் கோயில் 1010 ஆம் ஆண்டில் முதலாம் இராஜராஜ சோழன் ஆட்சியில் கட்டி முடிக்கப்பட்டது.
- கங்கை கொண்ட சோழபுரம் கோவில் கட்டி முடிக்கப்பட்டது.
- வெஸ்ட்மின்ஸ்டர் மடம் இலண்டனில் 1065 ஆம் ஆண்டில் கட்டி முடிக்கப்பட்டது.
- இலண்டன் கோபுரம் 1078 ஆம் ஆண்டில் கட்டப்பட்டது .
- புனித மாற்கு பசிலிக்கா வெனிசு, இத்தாலியில் 1063 ஆம் ஆண்டில் மீண்டும் கட்டப்பட்டது.
- சாந்தியாகோ தே கோம்போசுதேலா பெருங்கோவில் கட்டிடப்பணிகள் ஸ்பெயினில் 1075 ஆம் ஆண்டில் துவங்கியது.
# இலட்டு



**இலட்டு** (*Laddu*), தூய தமிழ் பெயர் கோளினி. ஓர் இந்திய இனிப்புப் பலகாரம் ஆகும். இது பொதுவாக இந்தியக் குடும்பங்களில் பண்டிகைக் காலங்களிலும் திருமணம் போன்ற சிறப்பு நிகழ்ச்சிகளின் போதும் பரிமாறப்படுகிறது. இது பருப்பு மாவில் இருந்து பந்து போல் செய்யப்பட்டு பின்னர் சர்க்கரைப்பாகில் நனைத்து உருண்டையாக ஆக்கப்படுகின்றன. இது செய்வதற்கு எளிதாகையால் மிகவும் பரவலாக வீடுகளில் செய்யப்படுகிறது.  

## இலட்டுகளின் வகைகள்
- **திருப்பதி லட்டு** – ஆந்திர மாநிலத்தில் உள்ள திருமலை கோவிலில் செய்யப்பட்டு பிரசாதமாக வழங்கப்படும் இலட்டு
- **மோட்டிசூர் இலட்டு** – பீகார் மாநிலத்தில் செய்யப்படும் ஓர் இலட்டு வகையாகும்.
- **ரவா இலட்டு** – ரவையும் சர்க்கரையும் நெய்யும் கொண்டு செய்யப்படும் இலட்டாகும்.
# 1974


**1974** (**MCMLXXIV**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும்.  

## நிகழ்வுகள்
- சனவரி 10 – யாழ்ப்பாணத்தில் 4வது உலகத் தமிழாராய்ச்சி மாநாட்டின் இறுதி நாள் நிகழ்வில் 11 பொதுமக்கள் இலங்கை காவல்துறையினரின் துப்பாக்கிச் சூட்டுக்கு இலக்காகி கொல்லப்பட்டனர்.
- பெப்ரவரி 1 – பிரேசில், சாவோ பாவுலோ நகரில் இடம்பெற்ற தீவிபத்தில் 177 பேர் உயிரிழந்தனர்.
- பெப்ரவரி 1 – மலேசியாவின் தலைநகர் கோலாலம்பூர் கூட்டாட்சிப் பகுதியாக அறிவிக்கப்பட்டது.
- மார்ச்சு 3 – பாரிசில் இருந்து இலண்டன் நோக்கிச் சென்ற துருக்கிய பயணிகள் வானூர்தி பாரிசு அருகே வீழ்ந்ததில் அதில் பயணம் செய்த அனைத்து 346 பேரும் உயிரிழந்தனர்.
- மே 18 - சிரிக்கும் புத்தர் என்ற பெயரிடப்பட்ட திட்டத்தில் இந்தியா தனது முதலாவது அணுக்குண்டு சோதனையை வெற்றிகரமாக நடத்தியது.
- சூலை 7 - மேற்கு செருமனி 2-1 என்ற கோல் கணக்கில் நெதர்லாந்தைத் தோற்கடித்து உலக காற்பந்து உலகக் கிண்ணத்தை வென்றது.
- ஆகத்து 8 - அமெரிக்க அதிபர் ரிச்சர்ட் நிக்சன் வாட்டர்கேட் ஊழல் காரணமாகப் பதவி விலகினார்.
- ஆகத்து 14 - சென்னையில் குதிரைப் போட்டிக்கு தடை உத்தரவை அரசு பிறப்பித்தது.

## பிறப்புகள்
- சனவரி 27 - சமிந்த வாஸ், இலங்கைத் துடுப்பாட்டக்காரர்
- சூன் 7 - மகேஷ் பூபதி, இந்திய டென்னிசு வீரர்
- டிசம்பர் 19 - றிக்கி பொன்ரிங், ஆத்திரேலியத் துடுப்பாளர்

## இறப்புகள்
- சனவரி 4 - ஜி. டி. நாயுடு, இந்திய அறிவியலாளர் (பி. 1893)
- பெப்ரவரி 15 - கொத்தமங்கலம் சுப்பு, எழுத்தாளர், நடிகர் (பி. 1910)
- மார்ச் 7 - சந்திரபாபு, நடிகர் (பி. 1927)

## நோபல் பரிசுகள்
- இயற்பியல் &ndash; மார்ட்டின் ரைல், அந்தோனி இயூவிசு
- வேதியியல் &ndash; பவுல் புளோரி
- மருத்துவம் &ndash; ஆல்பர்ட் குளோட், கிறித்தியான் தெ துவே, ஜார்ஜ் பலாட்
- இலக்கியம் &ndash; ஐவிந்து ஜான்சன், ஹரி மார்ட்டின்சன்
- அமைதி &ndash; சான் மெக்பிரைட், ஐசாக்கு சாட்டோ
- பொருளியல் &ndash; கன்னார் மிர்தால், பிரீட்ரிக் கையக்
# ஊத்துக்காடு வெங்கட சுப்பையர்

**ஊத்துக்காடு வெங்கட சுப்பையர்** (16 அக்டோபர் 1700 - 1765) 18 ஆம் நூற்றாண்டில் வாழ்ந்த கருநாடக இசைக் கலைஞராவார்.  

## இளமைக் காலம்
திருவாரூர் மாவட்டத்தில் தக்சண துவாரகை என்னும் மன்னார்குடியில் பிறந்தார். இவர் வளர்ந்த இடம் தேனுஜவாசபுரம் என அழைக்கப்படும் ஊத்துக்காடாகும். இந்த ஊர் திருவாருர் மாவட்டம், வலங்கைமான் தாலுக்காவில் கும்பகோணத்திலிருந்து திருக்கருகாவூர் வழியாக தஞ்சாவூர் செல்லும் வழியில் அமைந்துள்ளது. இவரின் தந்தையார் ராமச்சந்திர வாதுளர், தாயார் கமலநாராயணி. பிறந்தது, ஆவணி மாத மக நட்சத்திரம். இவரது காலம் தஞ்சையை ஆண்ட பிரதாபசிம்பன் காலம். இவரது சன்மார்க்க குரு கிருஷ்ணர். வெங்கட சுப்பையருக்கு இளமையிலேயே இசையில் ஆர்வம் காணப்பட்டது. நீடாமங்கலத்தில் வாழ்ந்து வந்த நடேச ரத்தின பாகவதரிடம் இவர் இசை பயின்றார். மிக விரைவிலேயே பயிற்சி முடிவுற்றது. எனக்குத் தெரிந்தவையெல்லாம் சொல்லித் தந்துவிட்டேன், வேறு ஆசிரியரிடம் மேலும் கற்றுக் கொள் என குரு சொல்லி விட்டதும் வேறு ஆசிரியரைத் தேடினார். வேறு குரு கிடைக்காத நிலையில் தாயின் சொற்படி கிருஷ்ணனையே குருவாகக் கொண்டு கலையைப் பயின்றார். தெய்வத்தன்மையான பாடல்களைப் இயற்றினார்.  

## இசைப்பணி
கண்ணனின் திருவிளையாடல்களைப் புனைந்து எண்ணற்ற பாடல்களை இயற்றத் தொடங்கினார். தாயார் இறந்ததும் உலக வாழ்வில் பற்றற்று இறுதி வரை துறவியாகவே வாழ்ந்தவர். தற்போது மூத்த இசைக்கலைஞர்கள் முதல் இளங்கலைஞர்கள் வரை அனைவரும் இவரது பாடல்களைப் பயின்று மேடைகளிலும் பாடி வருகின்றனர்.  

1966ம் ஆண்டு அக்டோபர் மாதம் இவரது 266 ஆவது ஜயந்தி கொண்டாடப்பட்டது. இவரது ஒரே மாணவர் ருத்திர பசுபதி நாயனக்காரர். மற்ற மாணவர்கள் குடும்பத்திலுள்ள சகோதரர், புத்திரிகள். இவரது சகோதரர் காட்டுக் கிருஷ்ணய்யருடைய பெண் வழியே 6 ஆவது தலைமுறையில் வந்த நீடாமங்கலம் கிருஷ்ணமூர்த்தி பாகவதர் என்பவர் வெங்கட சுப்பையரின் பாடல்களைப் பாடியும், தொகுத்தும், வெளியிட்டும் பணியாற்றி வருகிறார்.  

காட்டுக் கிருஷ்ணய்யர் பெண் வழியே இன்னொரு கிளையிலே தோன்றிய கல்யாணசுந்தரம், இராஜகோபாலன், முத்துக்கிருஷ்ணன் ஆகிய மூவரும் கூடி ஊத்துக்காடு சோதரர் என்ற பெயரில் வெங்கட சுப்பையரின் பாடல்களைப் பிரபலப்படுத்தும் பணியில் ஈடுபட்டு வருகிறனர்.  

## இயற்றிய பாடல்களின் பட்டியல்
| எண் | பாடல் | இராகம் | தாளம் |  |
| --- | --- | --- | --- | --- |
| 1 | தாயே யசோதா உந்தன் ஆயர் குலத்துதிர்த்த ... | ஹம்சத்வனி | ஆதி |  |
| 2 | புல்லாய் பிறவி... |  |  |  |
| 3 | காயம்பூ வண்ணனே... |  |  |  |
| 4 | ராஸவிலாஸ... |  |  |  |
| 5 | பிருந்தாவன நிலையே... |  |  |  |
| 6 | அலைபாயுதே.. கண்ணா... | கானடா | ஆதி |  |
| 7 | பால்வடியும் முகம்... |  |  |  |
| 8 | பார்வை ஒன்றெ போதுமே... |  |  |  |
| 9 | எந்த விதமாகிலும்... |  |  |  |
| 10 | ஆடாது அசங்காது வா கண்ணா... | மத்யமாவதி | ஆதி |  |
| 11 | ஸ்ரீ விக்ன ராஜம் பஜே... |  |  |  |
| 12 | ஸ்வாகதம் கிருஷ்ணா... |  |  |  |
| 13 | மரகத மணி மாய... |  |  |  |
| 14 | நீரத சமனிய... |  |  |  |
| 15 | நீல மலர் கோலத் திருமேனி | வசந்தா | ஆதி | } |

இவரது பாடல்களில் ஓங்காரசித்கைய காலிங்க நர்த்தனா என்று தொடங்கும் பாடல் ஊத்துக்காட்டில் உள்ள இறைவனைக் குறிக்கும்.
# ஜிப்ரால்ட்டர் நீரிணை



**ஜிப்ரால்ட்டர் நீரிணை**, மத்தியதரைக் கடலையும், அட்லாண்டிக் பெருங்கடலையும் இணைக்கும் நீரிணையாகும். மத்தியதரைக் கடற் பகுதியில், ஆவியாதல் வீதம், அதனுள் விழும் ஆறுகளினால் ஏற்படும் மொத்த நீர்வரத்தைவிட அதிகமாக இருப்பதன் காரணமாக, நீரிணையில் கிழக்கு நோக்கிய நீரோட்டம் தொடர்ச்சியாக உள்ளது. நீரிணையில் காணப்படும் கற்படுகைகள், அட்லாண்டிக்கின் குளிர்ந்த, உவர்ப்புக் குறைந்த நீரும், மத்தியதரைக் கடலின் சூடான, கூடிய உவர்ப்புத்தன்மை கொண்ட நீரும் கலப்பதைக் குறைக்க உதவுகின்றன. மத்தியதரைக் கடல் நீரின் உவர்த்தன்மை காரணமாக, இந்த நீர் எப்பொழுதும் உள்ளே வந்துகொண்டிருக்கும் அட்லாண்டிக் நீரின் அடியில் அமிழ்ந்து கிடக்கின்றது. இது நீரிணையின் அடியில் மிகவும் உவர்த்தன்மை கொண்ட நீர்ப்படையாக உருவாகி உள்ளது. இந்த இருவேறு அடர்த்தி கொண்ட நீர்ப்படைகள் சந்திக்கும் தளம் சுமார் 100 மீட்டர் ஆழத்தில் காணப்படுகின்றது. இது அட்லாண்டிக் கடலடியிலுள்ள கண்டச் சரிவின் வழியாகச் சென்று, உவர்த்தன்மை குறைந்து, சுமார் 1000 மீட்டர் ஆழத்தில் அட்லாண்டிக் நீருடன் கலக்கின்றது. இது மத்தியதரைக்கடல் வெளிநீரோட்டம் (Mediterranean Outflow) எனப்படுகின்றது. இந்த வெளிநீரோட்ட நீரை, அட்லாண்டிக் கடலினுள் ஆயிரக்கணக்கான கிலோமீட்டர்கள் தொலைவுக்கு அடையாளம் காணமுடியும்.
# மாதுரி


**மாதுரி** (*Madri*) மத்திர நாட்டின் இளவரசியும், சல்லியனின் சகோதரியும், பாண்டுவின் இரண்டாவது மனைவியும் ஆவார். நகுலன், சகாதேவன் இருவரும் அசுவினி தேவர்கள் வரத்தின் காரணமாக மாதுரிக்கு பிறந்த புதல்வர்கள் ஆவர். பாண்டு & மாதுரி இறந்த பின் மாதுரியின் பிள்ளைகளை தன் பிள்ளை போல் குந்தி வளர்த்து வந்தார்.
# அத்தினாபுரம்



**அஸ்தினாபுரம்**, இந்தியாவின் உத்தரப் பிரதேசம் மாநிலத்தின் மீரட் மாவட்டத்தில் அமைந்த பேரூராட்சி மற்றும் இந்தியாவின் பண்டைய நகரங்களில் ஒன்றாகும்.  
## அமைவிடம்
அத்தினாபுரம், மீரட் நகரத்திற்கு வடகிழக்கே 45.4 கிலோமீட்டர் தொலைவிலும்; புது தில்லிக்கு 133 கிலோமீட்டர் தொலைவில் கங்கை ஆற்றின் கரையில் அமைந்த பேரூராட்சி ஆகும்.  

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 15வார்டுகளும், 4,923 குடியிருப்புகளும் கொண்ட அஸ்தினாபுரம் பேரூராட்சியின் மக்கள் தொகை 26,452 ஆகும். மக்கள் தொகையில் 14,010 ஆண்கள் மற்றும் 12,442 பெண்கள் உள்ளனர். 6 வயதிற்குட்பட்ட குழந்தைகள் 13.52% ஆக உள்ளனர்.இதன் மக்கள் தொகை பட்டியல் சமூகத்தவர்கள் 32.35% வீதம் உள்ளனர் பாலின விகிதம் 1000 ஆண்களுக்கு 888 வீதம் உள்ளனர். இதன் சராசரி எழுத்தறிவு 73.48% ஆகும். அத்தினாபுரம் பேரூராட்சியில் இந்து சமயத்தின் 91.47% இசுலாமியர்1.67%, கிறித்தவர் 0.25% சீக்கியர்கள் 5.03%, சமணர்கள் 1.51%, பௌத்தர்கள் 0.02% மற்றும் பிறர் 0.05% வீதம் உள்ளனர்.  
## இந்து தொன்மவியலில் அத்தினாபுரம்
பண்டைய இந்தியாவில் குரு நாட்டை நிறுவியவர் சந்திர குல குரு ஆவார். குருநாட்டின் தலைநகரம் அஸ்தினாபுரம் ஆகும்.  

## ஆட்சியாளர்கள்
- குரு
- சாந்தனு
- பீஷ்மர்
- சித்ராங்கதன்- சாந்தனுவுக்கும் சத்தியவதிக்கும் பிறந்தவர்
- விசித்திரவீரியன் - சித்ராங்கதனின் தம்பி
- திருதராட்டிரன் - - அம்பிகாவின் மகன் (விசித்திரவீரியனின் முதல் மனைவி)
- பாண்டு - அம்பாலிகாவின் மகன் (விசித்திரவீரியனின் இரண்டாம் மனைவி)
- துரியோதனன்- திருதராட்டிரன் மகன்
- தருமர் - குந்தியின் மகன்
- பரீட்சித்து - அபிமன்யு - உத்தரைக்கும் பிறந்தவன்
- ஜனமேஜயன் - பரீட்சித்தின் மகன்